wickkiey/tamil-wikipedia-chunked huggingface dataset:
# கிசன்

## வரலாறு

இந்த நகர அரசு கிமு 13 ஆம் நூற்றாண்டில் முதலில் நிறுவப்பட்டது.  
மைசீனியர்கள் முதன்முதலில் தாமிரத்தை அகழ்வதற்காக இப்பகுதியில் குடியேறினர். ஆனால் அந்தக் காலத்தில் ஏற்பட்ட தொடர்ச்சியான குழப்பம் மற்றும் பதகளிப்பு போன்றவற்றின் விளைவாக குடியேற்றம் மறைந்தது.  
கி.மு 1200 மற்றும் கி.மு 1000 க்கு இடையில் தோன்றிய புதிய கலாச்சார கூறுகள் ( மட்பாண்டங்கள், புதிய கட்டிடக்கலை வடிவங்கள் மற்றும் யோசனைகள்) கிசனின் முதல் கிரேக்க குடியேறிகளான அக்கீயர்களின் வருகைக்குப் பிறகு குறிப்பிடத்தக்க அரசியல் மாற்றங்களின் அறிகுறிகளாகும்.  
கிமு 12 ஆம் நூற்றாண்டின் முற்பகுதியில், நகரம் பெரிய அளவில் மீண்டும் கட்டப்பட்டது; அதன் சுடாத செங்கலான நகரச் சுவர்கள் அகற்றபட்டு கற்றகலால் கட்டப்பட்டது. கிமு 1000 வாக்கில், நகரத்தின் சமயப் பகுதி கைவிடப்பட்டது. இருப்பினும் கல்லறைகளில் உள்ள கண்டுபிடிப்புகளின்படி மற்ற பகுதிகளில் வாழ்க்கை நடத்தப்பட்டதாக தெரிகிறது.  
கி.மு. 10 ஆம் நூற்றாண்டின் தொடக்கத்தில் தயர்களின் ஆட்சியின் கீழ் இருந்த கிட்டியனில் ஆரம்பகால போனீசியர்கள் குடியிருப்பு இருந்ததாக இலக்கியச் சான்றுகள் தெரிவிக்கின்றன. டயரிலிருந்து வந்ததாக நம்பப்படும் சில போனீசிய வணிகர்கள் இப்பகுதியில் குடியேற்றங்களை நிறுவினர். மேலும் கிடிஷனின் அரசியல் செல்வாக்கை விரிவுபடுத்தினர். பிறகு கிமு 850 இல் சிற்றாலயங்கள் போனீசியர்களால் மீண்டும் கட்டப்பட்டு மீண்டும் பயன்படுத்தப்பட்டன.  
இந்த நகர அரசானது கிமு 570 முதல் 545 வரை எகிப்திய ஆதிக்கத்தின் கீழ் இருந்தது. பாரசீகம் சைப்ரசை கிமு 545 முதல் ஆட்சி செய்தது.  
மார்குரைட் யோன், இலக்கிய நூல்கள் மற்றும் கல்வெட்டுகள் செவ்வியல் காலத்தில் கிசன் அதன் அண்டை நாடான சலாமிசுடன் முக்கிய உள்ளூர் சக்திகளில் ஒன்றாக இருந்ததாகக் கூறுகிறது.  
சைப்ரசில் பாரசீக ஆட்சி கிமு 332 இல் முடிவுக்கு வந்தது.  
கிமு 312 இல் தாலமி சைப்ரசைக் கைப்பற்றினார் மற்றும் கிசனின் போனீசிய மன்னரான பௌமியாத்தோனைக் கொன்று கோயில்களை எரித்தார். சிறிது காலத்திற்குப் பிறகு சைப்ரஸ் நகர அரசுகள் கலைக்கப்பட்டன மற்றும் கிசனின் போனீசிய வம்சம் ஒழிக்கப்பட்டது. இச்சம்பவங்களைத் தொடர்ந்து அப்பகுதி சமயத் தன்மையை இழந்தது.  
இருப்பினும், பிரேயசில் நிறுவப்பட்ட கிசனில் இருந்து ஒரு வர்த்தகக் குடியேற்றம் செழுமையடைந்தது. கிமு 233 இல் அவர்கள் அஸ்டார்ட்டிற்கு அர்ப்பணிக்கப்பட்ட ஒரு கோவிலைக் கட்டுவதற்கான அனுமதியைக் கோரி பெற்றனர்.  
கிமு 58 இல் சைப்ரஸ் உரோமுடன் இணைக்கப்பட்டது.  
கி.பி 76 மற்றும் அதற்கு அடுத்த ஆண்டில் வலுவான நிலநடுக்கங்களை நகரம் சந்திதது. ஆனால் உரோமானிய காலத்தில் நகரம் செழிப்பாக இருந்ததாகத் தெரிகிறது. செப்டிமியஸ் செவெரஸின் ஆட்சியின் போது கியூரேட்டர் *சிவிடடிஸ்* அல்லது நகரத்தின் நிதி நிர்வாகி உரோமில் இருந்து கிசனுக்கு அனுப்பப்பட்டார். 1929 இல் ஸ்வீடிஷ் சைப்ரஸ் தொல்லியல் ஆய்வுக்குழுவால் அகழ்வாய்வு செய்யப்பட்டது ( ஐனார் ஜெர்ஸ்டாட்டின் வழிகாட்டுதலின் கீழ்).  
கத்தாரி பகுதிக்கு அருகில் தொல்லியல் ஆய்வுகள் தொடர்கின்றன. எர்குலிசின் பணிகளை சித்தரிக்கும் அற்புதமான 20மீ நீளமுள்ள உரோமன் மொசைக் 2016 இல் ஒரு குளியல் கட்டிடத்தில் கண்டுபிடிக்கப்பட்டது. இது கிரியாகோ மாட்சி தெருவின் கீழ் சாக்கடையை சுத்தம் செய்யும் போது கண்டுபிடிக்கப்பட்டது. இது அருங்காட்சியகத்திற்கு மாற்றப்படும் என்று எதிர்பார்க்கப்படுகிறது.
# கிசன்

## வரலாறு

### கத்தாரி தளம் (ஏ.கே.ஏ பகுதி II)

இந்த தளம் பாம்புலா தளத்திற்கு வடக்கே 500 மீட்டர் தொலைவில் அமைந்துள்ளது மற்றும் சில சமயங்களில் "கிசன் பகுதி II" என்று குறிப்பிடப்படுகிறது. தொல்பொருட்கள் துறை (வாஸ்ஸோஸ் கராகோர்கிஸின் வழிகாட்டுதலின் கீழ்) 1959 இல் அகழ்வாராய்ச்சியைத் தொடங்கியது. அது 1981 வரை தொடர்ந்தது.  
அகழ்வாய்வுகளில் கிமு 13 ஆம் நூற்றாண்டைச் சேர்ந்த பாதுகாப்புச் சுவரின் ஒரு பகுதி மற்றும் சைக்ளோபியன் சுவர்கள் உட்பட ஐந்து கோயில்களின் எச்சங்கள் கண்டறியப்பட்டன. மிகப்பெரிய கோவிலின் (கிடைமட்ட) பரிமாணங்கள் 35 மீ 22 மீ ஆகும்.
# கிசன்

## வரலாறு

### பாம்பூலா தளம்

இந்த தளம் லார்னாகா அருங்காட்சியகத்திற்கு வடக்கே 50 மீட்டர் தொலைவில் அமைந்துள்ளது. 1845 ஆம் ஆண்டில், சர்கோன் ஸ்டெல் இங்கே கண்டுபிடிக்கப்பது. தற்போது இலூவாவில் உள்ள பொன்முலாம் பூசப்பட்ட வெள்ளிப் *பலகை* இங்கே கண்டுபிடிக்கப்பட்டது.  
1913 இல் ஒரு பிரித்தானிய குழு முதலில் இந்த இடத்தை அகழ்ந்தது.  
லியோன் பல்கலைக்கழகத்தைச் சேர்ந்த ஒரு பிரெஞ்சு குழு கி.மு. பத்தாம் நூற்றாண்டைச் சேர்ந்த குடியேற்றத்தின் தடயங்கள் பம்பூலாவில் உள்ள துறைமுகத்திற்கு அடுத்த அரண்களில் கண்டுபிடிக்கப்பட்டன.  
கிமு 5 ஆம் நூற்றாண்டில் கட்டப்பட்ட போர்க்கப்பல்களுக்கான போனீசியன் துறைமுகம் 1987 இல் கண்டுபிடிக்கப்பட்டது.
# பாப்பசின் திணிவுமையத் தேற்றம்

கணிதத்தில் **பாப்பசின் திணிவுமையத் தேற்றம்** (*Pappus's centroid theorem*) என்பது சுழற்சியினால் உருவாகும் மேற்பரப்புகள் மற்றும் திண்மங்களின் மேற்பரப்பளவையும் கன அளவையும் பற்றிய விவரங்களைக் குறிப்பிடும் இரு தொடர்புள்ள தேற்றங்களுள் ஒன்றைக் குறிக்கும். இத்தேற்றம் பாப்பசின் தேற்றம், கல்தினசு தேற்றம், பாப்பசு-கல்தினசு தேற்றம் (*Guldinus theorem*, *Pappus–Guldinus theorem*, *Pappus's theorem*) என்றும் அழைக்கப்படுகிறது.  
இந்தத் தேற்றங்கள், அலெக்சாந்திரியாவின் பாப்பசு மற்றும் பால் கல்தின் எனும் இரு அறிஞர்களால் கண்டறியப்பட்டதாகக் கருதப்படுகிறது. இத்தேற்றங்களின் கூற்றுகள் முதன்முதலாக 1659 இல் அச்சில் காணப்பட்டதென்றாலும் அதற்கும் முன்பாகவே, 1615 இல் கெப்லராலும் 1640 இல் கல்தினாலும் அறியப்பட்டிருந்தது.
# பாப்பசின் திணிவுமையத் தேற்றம்

## முதல் தேற்றம்

பாப்பசின் முதல் தேற்றத்தின் கூற்று:
:*C* என்ற வளைவரையை, அந்த வளைவரைக்கு வெளிப்புறமாகவும் அதே தளத்திலும் அமைந்த ஒரு சுழற்சி அச்சைப் பொறுத்துச் சுழற்றுவதனால் உருவாகும் சுழற்சி மேற்பரப்பின் மேற்பரப்பளவு *A* இன் அளவானது, சுழலும் வளைவரையின் வில்லின் நீளம் (*s*) மற்றும் சுழற்சியின் போது அதன் திணிவு மையம் பயணிக்கும் தூரம் (*s*) இரண்டின் பெருக்குத்தொகைக்குச் சமமாக இருக்கும்.  
: <math>A = sd.</math>  
எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் மேற்பரப்பளவு:  
: <math>A = (2\pi r)(2\pi R) = 4\pi^2 R r.</math>
# பாப்பசின் திணிவுமையத் தேற்றம்

## இரண்டாவது தேற்றம்

பாப்பசின் இரண்டாவது தேற்றக் கூற்று:
:*F* என்ற தள வடிவை அதற்கு வெளிப்புறம் அமைந்த ஒரு அச்சைப் பொறுத்து சுழற்றுவதால் உண்டாகும் திண்மத்தின் கன அளவு *V* ஆனது, *F* இன் பரப்பளவு *A* மற்றும் சுழற்சியின் போது அதன் திணிவு மையம் பயணிக்கும் தூரம் (*d*) இரண்டின் பெருக்குத்தொகைக்குச் சமமாக இருக்கும். (தள வடிவம் *F* இன் திணிவு மையமும், அதன் வரம்பு வளைவரை *C* இன் திணிவு மையமும் வெவ்வேறானவை)  
: <math>V = Ad.</math>  
எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் கனவளவு:  
: <math>V = (\pi r^2)(2\pi R) = 2\pi^2 R r^2.</math>  
மேலுள்ள உருள்வளையத்தின் கனவளவு அறிஞர் கெப்லரால் நுண்ணளவுகளைப் பயன்படுத்திக் கண்டறியப்பட்டது.
# கால்லியாஸ் அமைதி உடன்பாடு

**கால்லியாஸ் அமைதி உடன்பாடு** (*Peace of Callias*) என்பது கிமு 449 இல் டெலியன் கூட்டணி ( ஏதென்ஸ் தலைமையிலானது) மற்றும் பாரசீகம் ஆகியவற்றுக்கு இடையேயான கிரேக்க பாரசீகப் போர்களை முடிவுக்குக் கொண்டுவந்த அமைதி ஒப்பந்தமாகும் . அகாமனசியப் பாரசீகத்துக்கும் கிரேக்க நகர அரசுகளுக்கும் இடையிலான முதல் சமரச உடன்படிக்கையாகயாக இது உருவானது.  
ஏதெனிய அரசியல்வாதியான கால்லியாசால் இந்த அமைதி பேச்சுவார்த்தை நடத்தப்பட்டது. கிமு 479 இல் செர்கசின் படையெடுப்பின் முடிவிற்குப் பிறகு பாரசீகம் தொடர்ந்து கிரேக்கர்களிடம் தங்கள் கட்டுப்பாட்டுப் பகுதிகளை இழந்தது. ஒப்பந்தத்தின் சரியான காலம் விவாதத்துக்கு உரியது. இருப்பினும் இது பொதுவாக கிமு 469 அல்லது 466 இல் யூரிமெடோன் போர் அல்லது 450 இல் சைப்ரஸ் சலாமிஸ் போருக்குப் பிறகு இருக்கலாம் எனப்படுகிறது. கால்லியாஸ் அமைதி உடன்பாடானது சின்ன ஆசியாவில் உள்ள ஐயோனியா நகர அரசுகளுக்கு சுயாட்சியை வழங்கியது, ஏஜியன் கடற்கரையின் மூன்று நாட்களுக்குள் பாரசீக ஆளுநர்கள் அத்துமீறி நுழைவதைத் தடைசெய்தது மற்றும் ஏஜியனில் இருந்து பாரசீகக் கப்பல்களை தடை செய்தது. ஏதென்சானது சின்ன ஆசியா, சைப்பிரசு, லிபியா அல்லது எகிப்தில் பாரசீக உடமைகளில் தலையிடுவதில்லை என்று ஒப்புக்கொண்டது (அந்த நேரத்தில் ஏதென்ஸ் பாரசீகத்திற்கு எதிரான எகிப்திய கிளர்ச்சிக்கு உதவிய கடற்படையை இழந்தது).
# இரண்டாம் கால்லியாஸ்

**கால்லியாஸ்** (*Callias II*, **Καλλίας** ) என்பவர் ஒரு பண்டைய கிரேக்க அரசியல்வாதி, போர் வீரர், இராசதந்திரி ஆவார். இவர் கிமு 5 ஆம் நூற்றாண்டில் செயல்பட்டவர். இவரது தாத்தா, முதலாம் கால்லியாஸ் மற்றும் இவரது பேரன், மூன்றாம் கால்லியாஸ் ஆகியோரிடமிருந்து இவரை வேறுபடுத்துவதற்காக இவர் பொதுவாக **கால்லியாஸ் II** என்று அழைக்கப்படுகிறார்.  
அரசுக்கு சொந்தமான வெள்ளிச் சுரங்கமான லாரியனுக்கு அடிமைகளை வழங்கிய பணக்கார ஏதெனியன் குடும்பத்தில் பிறந்த ஏதென்சின் பணக்காரர்களில் ஒருவராக இவர் இருந்தார். காலியாஸ் மராத்தான் போரில் (490) போர் புரிந்தார். போருக்குப் பிறகு, ஒரு எதிரி சிப்பாய் காலியாசை ஒரு மன்னராக கருதி குழப்பி, பெரிய அளவிலான தங்கம் மறைத்து வைக்கப்பட்டுள்ள பள்ளம் எங்கு உள்ளது என்று காட்டினார் என்று புளூட்டாக் கூறுகிறார். காலியஸ் அந்த மனிதனைக் கொன்று, புதையலை இரகசியமாக எடுத்துச் சென்றதாகக் கூறப்படுகிறது. இருப்பினும் இந்த நிகழ்வு குறித்து வதந்தி பரவியது இதனால் நகைச்சுவைக் கவிஞர்கள் இவரது குடும்பத்திற்கு *லாக்கோபுளூட்டி* அல்லது "பள்ளத்தால் வளப்படுத்தப்பட்டவர்கள்" என்ற பெயரைக் கொடுத்தனர். அவரது மகன், இப்போனிகஸ், ஒரு இராணுவ தளபதி.  
மில்டியாடீசு இறந்த நேரத்தில், சிமோனின் சகோதரியான எல்பினிசை திருமணம் செய்ய விரும்பிய கல்லியாஸ் அதற்கு ஈடாக சிமோன் தனது தந்தையிடமிருந்து மரபுரிமையாக பெற்ற கடனைச் செலுத்த முன்வந்தார். அதற்கு சிமோன் ஒப்புக்கொண்டார்.  
இந்த காலகட்டத்தில் ஏதென்சின் திறமையான தலைவராக இருந்த பெரிக்கிள்சின் ஆதரவாளரான கல்லியாஸ், ஏதென்சு மற்றும் டெலியன் கூட்டணியின் தூதுவராகவும் இருந்தார். இவர் சூசாவுக்குச் சென்று முதலாம் அர்தசெர்க்சசுடனான அமைதி ஒப்பந்தத்தை முடித்தார் இது கால்லியாஸ் அமைதி உடன்பாடு என்று அறியப்படுகிறது. இந்த ஒப்பந்தம் கிரேக்க பாரசீகப் போரை முடிவுக்குக் கொண்டுவந்தது மற்றும் பாரசீக தாக்குதல்களிலிருந்து சின்ன ஆசியாவில் இருந்த கிரேக்க நகர அரசுகளை பாதுகாத்தது.  
ஏதென்சுக்குத் திரும்பிய காலியஸின் தலைவிதி ஒரு மர்மமாகவே உள்ளது மேலும் இவரது பிற்கால ஆண்டுகள் பற்றிய தகவல்கள் துண்டு துண்டாக மட்டுமே உள்ளன. சில ஆதாரங்கள் அர்தர்செர்க்சிடம் சென்ற இவரது பணி வெற்றியடையவில்லை என்றும், ஏதென்சுக்கு திரும்பியவுடன் இவர் தேசத்துரோகக் குற்றம் சாட்டப்பட்டு ஐம்பது தாலந்துகள் அபராதம் விதிக்கப்பட்டார் என்றும் குற்றம் சாட்டப்படுகிறது. மற்றவர்கள் கூற்றின்படி,
# பால் டானோ

**பால் பிராங்க்ளின் டானோ** (பிறப்பு: சூன் 19, 1984) என்பவர் அமெரிக்க நாட்டு நடிகர் ஆவார். இவர் 2000 ஆம் ஆண்டில் தி நியூகமர்ஸ் என்ற திரைப்படத்தில் அறிமுகமாகும் முன் பிராடுவே என்ற நாடக அரங்கத்தில் தனது நடிப்பு வாழ்க்கையைத் தொடங்கினார்.  
2001 இல் எல்.ஐ.இ. என்ற படத்தில் நடித்ததற்காக சிறந்த அறிமுக நடிப்புக்கான இன்டிபென்டன்ட் ஸ்பிரிட் விருதை வென்றார். 2006 இல் லிட்டில் மிஸ் சன்ஷைன் என்ற படத்தில் டுவைன் ஹூவர் என்ற கதாபாத்திரத்தில் நடித்ததற்காக பாராட்டுகளைப் பெற்றார். அதை தொடர்ந்து 2007 இல் தேர் வில் பி ப்ளட் என்ற திரைப்படத்தில் பால் மற்றும் எலி போன்ற இரட்டை வேடங்களில் நடித்ததற்காக இவர் சிறந்த துணை நடிகருக்கான பாஃப்டா விருதுக்கு பரிந்துரைக்கப்பட்டார். இதை தொடர்ந்து 12 இயர்ஸ் எ சிலேவ் (2013), லவ் அண்ட் மெர்சி (2015), தி பேட்மேன் (2022) போன்ற பல திரைப்படங்களில் துணைக்கதாபாத்திரங்களில் நடித்துள்ளார்.
# பால் டானோ

## ஆரம்ப கால வாழ்க்கை

டானோ சூன் 19, 1984 இல் நியூயார்க் நகரில் ஒரு இல்லத்தரசியான கிளாடிஸ் (நீ பிப்) மற்றும் நிதி ஆலோசகரான பால் ஏ. டானோ ஆகியோருக்கு மகனாகப் பிறந்தார். இவருக்கு சாரா என்ற தங்கை உண்டு. இவர் தனது குழந்தைப் பருவத்தின் முதல் சில ஆண்டுகளை நியூயார்க் நகரில் கழித்தார் மற்றும் ஆரம்பக்கல்வியை பிரவுனிங் பள்ளியில் பயின்றார். இவரது குடும்பம் இவர் குழந்தையாக இருந்தபோது நியூ கானானுக்கு குடிபெயர்ந்தது, இறுதியாக கனெக்டிகட்டின் வில்டனில் குடியேறியது. அதை தொடர்ந்து வில்டன் உயர்நிலைப் பள்ளியில் தனது கல்வியைத் தொடர்ந்தார், 2002 இல் பட்டம் பெற்றார் மற்றும் நியூயார்க் நகரத்தில் உள்ள யூஜின் லாங் கல்லூரியில் பயின்றார்.
# ஆல்பர்ட் ஐன்ஸ்டீன் இல்லம்

**ஆல்பர்ட் ஐன்ஸ்டீன் இல்லம்** அமெரிக்காவின் நியூ செர்சி மாநிலம், மெர்சர் கவுண்டி, பிரின்ஸ்டன் நகரம், 112 மெர்சர் தெருவில் உள்ளது. 1935 ஆம் ஆண்டு முதல் 1955 ஆம் ஆண்டில் அவர் இறக்கும் வரை இது ஆல்பர்ட் ஐன்ஸ்டீனின் இல்லமாக இருந்துள்ளது. அவரது இரண்டாவது மனைவி எல்சா ஐன்ஸ்டீன், 1936 ஆம் ஆண்டு, இந்த வீட்டில் வசித்து வந்தபோது இறந்தார்.
# ஆல்பர்ட் ஐன்ஸ்டீன் இல்லம்

## வரலாறு

இந்த வீடு 1876 ஆம் ஆண்டுக்கு முன்பு கட்டப்பட்டது. இந்த ஆண்டில் பிரின்ஸ்டன் இறையியல் செமினரியின் (ஆங்கிலம்: Princeton Theological Seminary) ஸ்டூவர்ட் ஹால் கட்டப்பட்டது, மேலும் தற்போது 108 மெர்சரில் உள்ள இவ்வீடு இடமாற்றம் பெற்றுள்ளது. இது எளிய வடிவிலான, போதிய வசதியுடைய ஓரு சிறு வீடு ஆகும். எனவே இதன் வடிவமைப்பு அவ்வளவு முக்கியத்துவம் வாய்ந்தது அல்ல. ஆகஸ்ட் 1, 1935 ஆம் தேதி அன்று மெர்சர் கவுண்டி கிளார்க் அலுவலகத்தால் பதிவு செய்யப்பட்ட பத்திரத்தின்படி, எல்சா ஐன்ஸ்டீன், ஜூலை 24, 1935 ஆம் தேதி அன்று மேரி கிளார்க் மார்டன் என்பவரிடமிருந்து ஒரு குறிப்பிட்ட தொகைக்கு இந்த வீட்டை வாங்கியுள்ளார். பல ஆண்டுகளாக, ஆல்பர்ட் ஐன்ஸ்டீன், அவரது சகோதரி மஜா ஐன்ஸ்டீன் (ஆங்கிலம்: Maja Einstein), அவரது வளர்ப்பு மகள் மார்கோட் ஐன்ஸ்டீன்-மரியானோஃப் (ஆங்கிலம்: Margot Einstein-Marianoff) (1899-1986), மற்றும் அவரது செயலாளர் ஹெலன் டுகாஸ் (ஆங்கிலம்: Helen Dukas) ஆகிய மூன்று பெண்களுடன் இந்த வீட்டில் வசித்து வந்துள்ளார்.  
ஆல்பர்ட் ஐன்ஸ்டீன் இந்த வீட்டை ஒரு அருங்காட்சியகமாக மாற்ற வேண்டாம் என்று கோரியதாகவும், இவரது குடும்பம் இது போன்ற மாற்றத்தை அங்கீகரிக்க விரும்பவில்லை என்றும் கூறப்படுகிறது. ஆயினும்கூட, இவ்வீடு வரலாற்று இடங்களின் தேசியப் பதிவேட்டில் சேர்க்கப்பட்டது. மேலும் 1976 ஆம் ஆண்டில் ஐக்கிய அமெரிக்க நாட்டின் தேசிய வரலாற்று அடையாளமாக<nowiki/>வும் தேர்வானது.
, இந்தியாவின் முதல் பிரதமர் மற்றும் இந்திரா காந்தி (எதிர்கால பிரதமர்) ஆகியோர் ஐன்ஸ்டீனை பிரின்ஸ்டனில் உள்ள அவரது வீட்டில் 1949 ஆம் ஆண்டு சந்தித்தனர், ]]
ஆல்பர்ட் ஐன்ஸ்டீனுக்குப் பிறகு, இவரது வளர்ப்பு மகளும் சிற்பியுமான மார்கோட், இந்த வீட்டில், 1986 ஆம் ஆண்டில், இறக்கும் வரை வாழ்ந்துள்ளார்.  
இந்த வீடு 2012 ஆம் ஆண்டு வரை வரை எரிக் மாஸ்கின் மற்றும் அவரது குடும்பத்தினருக்குச் சொந்தமானதாக இருந்தது. இவர் 2011 ஆம் ஆண்டு வரை பிரின்ஸ்டனில் உள்ள சமூக அறிவியல் பள்ளியின் மேம்பட்ட படிப்புக்கான நிறுவனத்தில் (ஆங்கிலம்: Institute for Advanced Study) ஆல்பர்ட் ஓ. ஹிர்ஷ்மேன் பேராசிரியராக (ஆங்கிலம்: Albert O. Hirschman Professor) இருந்தார், மேலும் இருவருடன் 2007 நோபல் பரிசு வென்றவர். இவர் தற்போது ஆர்வர்ட் பல்கலைக்கழகத்தில் பொருளாதார பேராசிரியராக உள்ளார். இதற்கு முன்னதாக, 2004 ஆம் ஆண்டிற்கான நோபல் பரிசு பெற்ற இயற்பியலாளர் ஃபிராங்க் வில்செக், (ஆங்கிலம்: Frank Wilczek) இங்கு வாழ்ந்தார். இவர் 1989 முதல் 2001 ஆம் ஆண்டு வரை மேற்குறிப்பிட்ட பள்ளியில் பேராசிரியராகப் பணியாற்றினார். பிரின்ஸ்டன் நகருக்குச் சென்று வருவதை தவிர்ப்பதற்காக இப்பள்ளி நிர்வாகிகளிடம் வேண்டி இவ்வீட்டில் குடியேறியுள்ளார். இவர் மாலை நேரத்தில் பட்டதாரி மாணவர்களுக்கான வகுப்புகளை நடத்திக் கொண்டிருந்ததாகவும் கூறப்படுகிறது. இந்த வீடு இப்பளிக்குச் சொந்தமானது என்றாலும், பொதுமக்கள் சென்று பார்ப்பதற்கு அனுமதியில்லை. எனினும், இப்போது அது ஒரு தனியார் குடியிருப்பாக உள்ளது. வீட்டின் முக்கியத்துவத்தை விளக்கும் வரலாற்று தகவல் பலகைகள் எதுவும் காணப்படவில்லை; இருப்பினும், வீட்டைச் சுற்றி "தனியார் குடியிருப்பு" என்பதற்கான அடையாளங்கள் உள்ளன.
# ஆல்பர்ட் ஐன்ஸ்டீன் இல்லம்

## மேலும் பார்க்கவும்

- நியூ ஜெர்சியின் மெர்சர் கவுண்டியில் உள்ள வரலாற்று இடங்களின் தேசியப் பதிவு
- ஆல்பர்ட் ஐன்ஸ்டீனின் மனைவி எல்சா ஐன்ஸ்டீன், தனது கடைசி காலத்தில் இங்கு வாழ்ந்தவர்
# கினபாத்தாங்கான் வனவிலங்கு சரணாலயம்

**கினபாத்தாங்கான் வனவிலங்கு சரணாலயம்** (மலாய்: *Santuari Hidupan Liar Kinabatangan*; ஆங்கிலம்: *Kinabatangan Wildlife Sanctuary*) என்பது மலேசியா, சபா மாநிலம், சண்டக்கான் பிரிவு, கினபாத்தாங்கான் மாவட்டத்தில் அமைந்து உள்ள ஒரு வனவிலங்கு சரணாலயம் ஆகும்.  
1997-ஆம் ஆண்டில், கினபாத்தாங்கான் ஆற்றுப் படுகையில் உள்ள 270 ச.கி.மீ. (104 சதுர மைல்) பரப்பளவு மழைக்காடுகள் பாதுகாக்கப்பட்ட பகுதிகளாக அறிவிக்கப்பட்டன. 1999-ஆம் ஆண்டில், மேலும் கூடுதலாக 28,000 ஹெக்டேர் (69,190 ஏக்கர்) பரப்பளவு மழைக்காடுகள் அந்தச் சரணாலயத்தின் கீழ் கொண்டு வரப்பட்டன
# கினபாத்தாங்கான் வனவிலங்கு சரணாலயம்

## பொது

உலகில் இரண்டு இடங்களில் மட்டுமே, பத்து வகையான ஓராங் ஊத்தான் (Orangutan) மனித குரங்கினங்கள் ஒன்றாக இணைந்து வாழ்கின்றன. அந்த இடங்களில், இந்தக் கினபாத்தாங்கான் வனவிலங்கு சரணாலயமும் ஒன்றாகும்.  
மேலும் 50 வகையான பாலூட்டிகள்; 200 வகையான பறவைகள்; தும்பிக்கை குரங்குகள் (Proboscis monkeys); சபா குள்ள யானைகள் (Sabah Pygmy elephants); சுமத்திரா காண்டாமிருகங்கள்; நீள்மூக்கு கொக்குகள்; பாம்புத் தாராக்கள்; மரத் தலையன் பறவைகள்; இந்தச் சரணாலயத்தில் பாதுகாக்கப் படுகின்றன.  
கினபாத்தாங்கான் பகுதியில் கோமந்தோங் எனும் பெயரில் ஒரு மலை உள்ளது. அந்த மலையில் மிகப்பெரிய சுண்ணங்கல் குகைகள் உள்ளன. அவற்றின் பெயர் கோமந்தோங் குகைகள் (Gomantong Caves).
# கினபாத்தாங்கான் வனவிலங்கு சரணாலயம்

## பொது

### ஒராங் ஊத்தான் பாதுகாக்கப்பட்ட பகுதி

கோமந்தோங் குகைகளைச் சுற்றியுள்ள பகுதிகள் ஒராங் ஊத்தான் மனிதக் குரங்குகளுக்குப் பாதுகாக்கப்பட்ட பகுதியாக அறிவிக்கப்பட்டு உள்ளது.  
பல நூற்றாண்டுகளாக, கோமந்தோங் குகைகள் அவற்றின் கூட்டு உழவாரன் பறவைகளின் கூடுகளுக்கு புகழ்பெற்றவை. இந்தக் கூடுகள் பறவை கூடு சூப் தயாரிப்பிற்காக அறுவடை செய்யப் படுகின்றன.
# மறைமலை அடிகள் பாலம்

**மறைமலை அடிகள் பாலம்** (முன்பு **மர்மலாங் பாலம்** ) என்பது, அண்ணாசாலையில் அமைந்துள்ள, அடையாறு ஆற்றின் வடக்கு மற்றும் தெற்கு கரைகளை இணைக்கும் சாலைப் பாலமாகும்.
# மறைமலை அடிகள் பாலம்

## வரலாறு

அடையாறு ஆற்றின் குறுக்கே அமைந்துள்ள இந்த மிகப் பழமையான மர்மலாங் பாலம், ஆர்மீனிய வணிகரான கோஜா பெட்ரஸ் உஸ்கான் (ஆங்கிலம்: Coja Petrus Uscan) என்பவரால் 1728 ஆம் ஆண்டில், ஒரு லட்ச ரூபாய் செலவில் கட்டப்பட்டது. அருகில் உள்ள மாம்பலம் கிராமத்தின் பெயரால் இந்தப் பாலம் பெயரிடப்பட்டது. இது மர்மலான் அல்லது மர்மலாங் என்று ஆங்கிலத்தில் அழைக்கப்பட்டது. புதிய பாலத்திற்கு தமிழாசிரியரும், தூய தமிழ் இயக்கத்தின் ஆதரவாளருமான மறைமலை அடிகளின் பெயர் சூட்டப்பட்டுள்ளது .  
சைதாப்பேட்டை பேருந்து நிலையத்தை ஒட்டிய பாலத்தின் வடக்கு முனையில் உஸ்கான் பாலம் கட்டியதை நினைவு கூரும் விதமாக ஒரு பெயர்பலகை காணப்படுகிறது.
# பெரியார் பாலம்

**பெரியார் பாலம்**, முன்பு **செயின்ட் ஜார்ஜ் பாலம்** மற்றும் **திருவல்லிக்கேணி பாலம்** என்று அழைக்கப்பட்டது, இது இந்தியாவின் சென்னை நகரில் உள்ள ஒரு கற்காரையாலான ஆற்றுப் பாலமாகும். இது தீவுத்திடலின் தெற்குப்பகுதியை, நகரின் சுற்றுப்புறங்களுடன் இணைப்பதற்காக கூவம் ஆற்றின் குறுக்கே கட்டப்பட்டுள்ளது.
# பெரியார் பாலம்

## வரலாறு

பெரியார் பாலம் 1805 ஆம் ஆண்டு புனித ஜார்ஜ் என்ற பெயரில் பாலமாக கட்டப்பட்டது. புனித ஜார்ஜ் கோட்டையிலிருந்து திருவல்லிக்கேணியின் சுற்றுப்புறத்தை அணுகுவதற்கான பாலம் என்பதால், இது திருவல்லிக்கேணி பாலம் என்றும் அழைக்கப்பட்டது. இப்பாலம் 1920 ஆம் ஆண்டுகளில் மீண்டும் கட்டப்பட்டது. இந்தியா சுதந்திரம் அடைந்த பிறகு, புனித ஜார்ஜ் பாலம், ***பெரியார் பாலம்*** என பெயர் மாற்றம் செய்யப்பட்டது.
# எல்பின்ஸ்டோன் பாலம்

**எல்பின்ஸ்டோன் பாலம்** (*Elphinstone Bridge, Chennai*) என்பது இந்தியாவின் சென்னையில் அடையாறு ஆற்றின் குறுக்கே கட்டப்பட்டுள்ள பாலமாகும். இப்பாலம் 1840ஆம் ஆண்டு கட்டப்பட்டது. அப்போதைய இந்திய கவர்னர் ஜெனரலின் நினைவாகப் இப்பாலத்திற்கு பெயரிடப்பட்டது. இந்த பாலம் தற்போது பயன்பாட்டில் இல்லை. இதனையொட்டி புதிதாகக் கட்டப்பட்டு பயன்பாட்டில் உள்ள பாலத்திற்கு திரு. வி. க. பாலம் என்று பெயர் சூட்டப்பட்டுள்ளது.
# மெட்ராஸ் காளி பாரி

**மெட்ராஸ் காளி பாரி** (*Madras Kali Bari*) என்பது இந்தியாவின் சென்னையில் மேற்கு மாம்பலம் அருகே அமைந்துள்ள ஒரு இந்துக் கோயிலாகும். பிப்ரவரி 3, 1981 அன்று பேலூர் மடத்தில் உள்ள ராமகிருஷ்ண இயக்கத்தின் செயலாளராக இருந்த சுவாமி லோகேஸ்வரானந்த் மகராஜ் என்பவரால் நிறுவப்பட்டதும், காளி தேவிக்கு அர்ப்பணிக்கப்பட்டதுமான இந்த கோவில், கொல்கத்தாவிற்கு அருகில் உள்ள தக்ஷினேஷ்வர் காளி கோவில் அமைப்பின்படி, சென்னை நகரத்தில் வாழும் வங்காள மொழி பேசும் மக்களால் கட்டப்பட்டுள்ளது.
# மெட்ராஸ் காளி பாரி

## இறைச்சேவை

இந்த கோயிலின் வளாகத்தில், தினமும் பஜனை கீதங்கள் பாடப்படுவதற்காக ஒரு தியான மண்டபம் அமைக்கப்பட்டுள்ளது.. அமாவாசை, துர்கா பூஜை மற்றும் காளி பூஜை போன்ற வங்காள பண்டிகைகளின் போது 25ஈ000 முதல் 30,000 பக்தர்கள் வரை கலந்துகொண்டு மிகப் பிரமாண்டமாக கொண்டாடி வருகின்றனர். அந்நாட்களின் போது கோவிலுக்கு வரும் அனைத்து பக்தர்களுக்கும் அன்னதானம் அல்லது இலவச உணவும் வழங்கப்பட்டு வருகிறது.
# மெட்ராஸ் காளி பாரி

## சமுதாயச் சேவை

இக்கோவில் நிர்வாகத்தித்தினரால் பெண்களுக்கு இலவசமாக தையல் வகுப்புகள் நடத்தப்படுகின்றன, இதன்மூலம் பெண்கள் கண்ணியம் மற்றும் தற்சார்பு வாழ்க்கையை வழங்கக்கூடிய ஒரு தொழிலைத் தொடர உதவுகிறது. மேலும் ஒரு இலவச மருத்துவ சுகாதார மையத்தையும் இக்கோவில் மூலம் பராமரிக்கப்பட்டு வருகிறது. ஒவ்வொரு மாதந்தோறும் இதன் மூலம் கண் பரிசோதனை முகாம் நடத்தப்படுகிறது. இக்கோவிலின் மூலம் ஒரு தர்மசாலா (விருந்தினர் மாளிகை) வசதியையும் வழங்கி வருகிறது. இங்கு மருத்துவ சிகிச்சைக்காக சென்னை வரும் ஏழை நோயாளிகளுக்கும், தரிசனத்திற்கு வரும் பக்தர்களுக்கும் தங்கவும், தங்களை சுத்தம் செய்துகொள்ளவும் சாப்பிட்டு இளைப்பாறவும் பயன்படுகிறது. அனைவருக்குமான இலவச பொது நூலகமும் உள்ளது. ஆன்மிக சொற்பொழிவுகள், திருமணங்கள், உபநயனம், நாமகரன் விழாக்கள் உள்ளிட்ட பல்வேறு நிகழ்ச்சிகள் இங்கு நடத்தப்பட்டு வருகின்றன.
# பைராகிமடம் கோவில்

**பைராகிமடம் கோயில்** (*Bairagimadam Temple*) என்பது இந்தியாவின் சென்னை நகரத்தில் உள்ள முத்தியால்பேட்டை, பாரிமுனையின் (பழைய ஜார்ஜ் டவுன்) அருகில் அமைந்துள்ள ஓர் இந்துக் கோயிலாகும் . இந்தக் கோவில் 17-ஆம் நூற்றாண்டில், பெரி திம்மப்பாவின் மகன், கெட்டி நாராயணனால் கட்டப்பட்டது. இக்கோவிலில் வெங்கடேஸ்வரர் மூலவர் ஆவார். 17 மற்றும் 18 ஆம் நூற்றாண்டுகளின் பிரித்தானிய வரைபடங்களில் பைராகிமடம் கோவில் "லோரெய்ன் பகோடா" என்று குறிப்பிடப்பட்டுள்ளது. லோரெய்ன் என்ற சொல் நாராயணன் என்பதன் சிதைவாக இருக்கலாம் என்ற கருத்தும் நிலவுகிறது.
# இரானாவ்

**இரானாவ்** அல்லது **ரானாவ்** என்பது (மலாய்: *Pekan Ranau*; ஆங்கிலம்: *Ranau Town*) மலேசியா, சபா மாநிலம், மேற்கு கரை பிரிவு, இரானாவ் மாவட்டத்தின் தலைநகரம் ஆகும். இந்த நகரில் டூசுன் சமூகத்தினர் பெரும்பான்மையினர் வாழ்கிறார்கள்.  
இரானாவ் நகரம், அதன் மலைப்பகுதிகளில் இருந்து கிடைக்கும் காய்கறிகள் மற்றும் நறுமண உள்ளூர்த் தேயிலைப் பொருள்களுக்குப் பிரபலமானது.  
தென்கிழக்கு ஆசியாவின் மிக உயரமான மலையான கினபாலு மலைத் தொடரின் அடிவாரப் பகுதியில்; கோத்தா கினபாலு நகரில் இருந்து 124 கி.மீ. தொலைவில் இரானாவ் அமைந்து உள்ளது.
# இரானாவ்

## பொது

**இரானாவ்** (*Ranau*) என்றால் *ஈரமான நெல் வயல்* என்று பொருள். பரந்த பள்ளத்தாக்கின் வளமான சமவெளிகளில் மக்கள் நீண்ட காலமாக வாழ்ந்து இருக்க வேண்டும். அதனால் அந்தப் பெயர் வைக்கப்பட்டு இருக்கலாம்.  
முன்பு காலத்தில் சுற்றியுள்ள மலைகளில் டூசுன் மக்கள் வாழ்ந்து உள்ளனர். மலைகளின் சரிவுகளில் நெல் பயிரிட்டுள்ளார்கள். ரானாவுக்கு அருகில் குண்டசாங் நகரம் உள்ளது. இந்த நகரைச் சபாவின் *காய்கறி மூலதனம்* என்றும் அழைக்கிறார்கள்.
# இரானாவ்

## வரலாறு

### சண்டாக்கான் மரண அணிவகுப்பு

இரானாவ் நகருக்கு அருகில் ஆஸ்திரேலிய போர் நினைவுச்சின்னம் உள்ளது. இந்த நினைவுச் சின்னம் ஆஸ்திரேலியப் போர்க் கைதிகளின் மரண அணிவகுப்பைக் குறிக்கிறது.  
ஜப்பானியரின் ஆட்சிக் காலத்தில் சபா, சண்டாக்கான் சிறைச்சாலையில் இருந்து, 260 கி.மீ. தொலைவில் இருந்த இரானாவ் நகரத்திற்கு, ஆஸ்திரேலியப் போர்க்கைதிகள் கால்நடையாக நடக்க வைக்கப் பட்டார்கள். அந்த நிகழ்ச்சியைச் *சண்டாக்கான் மரண அணிவகுப்பு* *(Sandakan Death Marches)* என்று அழைக்கிறார்கள். அந்த மரண அணிவகுப்பில் 2300 பேர் இறந்தார்கள்.
# இரானாவ்

## வரலாறு

### இரானாவ் சிறைச்சாலை

ஜப்பானியர்களின் ஆட்சி காலத்தில் சண்டக்கான் நகரில் பிரித்தானிய, ஆஸ்திரேலியப் போர்க் கைதிகளுக்காக ஒரு சிறைச்சாலை உருவாக்கப்பட்டது. அந்தச் சிறைச்சாலையில் இருந்த கைதிகள் மிகவும் கொடூரமான முறையில் நடத்தப்பட்டனர்.  
கூட்டுப் படைகளின் விமானத் தாக்குதல்களைத் தவிர்ப்பதற்காக அந்தச் சிறைச்சாலை, 260 கி.மீ. தொலைவில் இருந்த இரானாவ் உள் பகுதிக்கு மாற்றம் செய்யப்பட்டது.  
அப்போது சண்டாக்கான் சிறைச்சாலையில் 2504 கைதிகள் இருந்தனர். ஏற்கனவே பல ஆயிரம் பேர், சப்பானியர்களின் சித்ரவதைகளினால் இறந்து விட்டனர். எஞ்சியவர்கள் இரானாவ் எனும் இடத்திற்கு கால்நடையாக நடக்க வைக்கப் பட்டனர்.  
அந்த நிகழ்ச்சியைச் சண்டாக்கான் மரண அணிவகுப்பு என்று அழைக்கிறார்கள். போர்க் கைதிகளில் ஆறே ஆறு பேர்தான் தப்பிப் பிழைத்தனர். மற்றவர்கள் அனைவரும் நடைபாதையிலேயே இறந்து போயினர்.
# இரானாவ்

## காலநிலை

இரானாவ் வெப்பமண்டல மழைக்காடு காலநிலையைக் கொண்டது. ஆண்டு முழுவதும் அதிக மழைப்பொழிவைக் கொண்டுள்ளது.
# சுபன்சிரி ஆற்றுப் பாலம்

**சுபன்சிரி ஆற்றுப் பாலம்** (*Subansiri river bridge*) இந்தியாவின் அருணாச்சலப் பிரதேசத்தில் உள்ள சுபன்சிரி ஆற்றின் மீது கட்டப்பட்டுள்ளது. இந்திய சீன கட்டுப்பாட்டு எல்லைகளைப் பிரிக்கும் உண்மையான கட்டுப்பாட்டுக் கோட்டுக்கு அருகில் எல்லைச் சாலை அமைப்பு இப்பாலத்தைக் கட்டியுள்ளது. பாலத்தை அருணாச்சலப் பிரதேச முதல்வர் பெமா காண்டு காணொளிக் காட்சி மூலம் திறந்து வைத்தார். சுபன்சிரி ஆற்றின் இருபுறமும் உள்ள டபோரியோ மற்றும் பிற கிராமங்களை இணைப்பதில் பாலம் முக்கியப் பங்கு வகிக்கிறது. புனரமைப்பு தேவைப்பட்ட போது ஒப்புதல் பெறப்பட்டு கட்டுமானம் மார்ச் 17 அன்று தொடங்கி 27 நாட்களில் ஏப்ரல் 14 அன்று முடிக்கப்பட்டது. புனரமைப்பிற்குப் பிறகு, பாலம் 40 டன் கனரக வாகனங்களுக்குப் பயன்படுகிறது. முன்னதாக இந்த அளவு 24 டன்னாக இருந்தது. சம்மு காசுமீர் பகுதியில் பயங்கரவாதிகளுடன் போரிட்டு தனது இன்னுயிரை இழந்த தியாகியான ஆங்பான் தாதாவின் நினைவாக பாலத்திற்கு அவர் பெயரிடப்பட்டது.
# செமிதாங்கு

**செமிதாங்கு** (*Zemithang*) இந்தியாவின் அருணாச்சல பிரதேசத்தின் தவாங் மாவட்டத்தில் உள்ள ஒரு கிராமம் ஆகும். பாங்சென், சிமிதாங்கு கிராமம் என்ற பெயர்களாலும் அழைக்கப்படும் இக்கிராமம் பெயரிடப்பட்ட ஒரு வட்டத்தின் தலைமையகமும் ஆகும். திபெத்தில் தோன்றி வடக்கில் இருந்து கின்செமனே என்ற இடத்திற்கு அருகில் இந்தியாவிற்குள் நுழையும் நியாம்யாங்கு சூ என்ற ஆற்றின் கரையில் செமிதாங்கு கிராமம் அமைந்துள்ளது.  
சீனாவின் திபெத் தன்னாட்சிப் பகுதியின் எல்லையிலும், மேற்கில் பூட்டான் எல்லையிலும் அமைந்துள்ள செமிதாங்கு வட்டம் என்பது இந்தியாவின் கடைசி நிர்வாகப் பிரிவு ஆகும். 2011 ஆம் ஆண்டு மக்கள் தொகை கணக்கெடுப்பின்படி செமிதாங்கு வட்டத்தின் 18 கிராமங்களில் மொத்தமாக 2,498 பேர் வசித்தனர். செமிதாங்கு வட்டம் மற்றும் இதன் தெற்கே உள்ள துதுங்கர் வட்டம் ஆகியவை இணைந்து ஒரு சமூக மேம்பாட்டுத் தொகுதியை உருவாக்குகின்றன.
திபெத்து, நம்கா சூ மற்றும் சும்டோராங் சூ பள்ளத்தாக்குகள் உடனான செமிதாங்கு எல்லை சீனாவுடன் சர்ச்சைக்குரியதாக உள்ளது.
# அப்பிச்சிமார்

இன்றைய நாமக்கல் மாவட்டத்தில் உள்ள வாழவந்தி நாட்டு பிள்ளைக்கரையாற்றூரில் புதிதாகத் திருமணமான எழுபது வேட்டுவ கவுண்டர் சமூக வாலிபப் போராளிகள் , தாரமங்கலம் அருகே ஆவணிப்பேரூரில் ஆண்ட பூவாணிய நாட்டுப் பொத்தி மன்னன் என்ற வேட்டுவருடன் நடந்த போரில், தங்கள் நண்பர்களும், கூட்டாளிகளுமான கொங்கு வெள்ளாள கவுண்டர் கண்ணா கூட்டம் தங்கள் இன்னுயிரை தியாகம் செய்தனர் . கொமாரபாளையம் ஆலத்தூரில் எல்லைப் போர் நடந்தது . இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி அர்த்தநாரீசுவரரை அடைந்ததாக அப்பிச்சிமார் காவியம் கூறுகிறது.
# அப்பிச்சிமார்

## மசரி அம்மன்

மசரி என்ற இசுலாமிய பெண்ணின் மகன்களான தனுக்காமன், வாதுருகார் (பகதூர் கான்) என்ற இரண்டு சகோதரர்களும் போரில் அப்பிச்சிமாருக்காக இறந்தனர்.
# அப்பிச்சிமார்

## வழிபாடு

திங்களூர், சிங்காநல்லூர், ஓடப்பள்ளி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும் இடங்களில் இந்நாயகர்கள் தெய்வமாக வணங்கப்படுகிறார்கள். அறுபது வேட்டுவர்களும் சைவ தெய்வங்களாக இருந்தாலும், முஸ்லிம் மாவீரர்களது தாயான மசரி அம்மனுக்குத் தனியாக மிருகபலி கொடுக்கப்படுகிறது. பூந்துறை நாட்டிலுள்ள கொங்கு வேளாளர் கவுண்டர் நாட்டார் மற்றும் வேட்டுவ கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர்.
# அப்பிச்சிமார்

## இலக்கியங்கள்/ஆவணங்கள்

பழங்கால காவியமான அப்பிச்சிமார் காவியம் அவர்களைப் பற்றியது.
# அப்பிச்சிமார்

## பிற அப்பிச்சிமார் தலங்கள்

சலங்கபாளையம் அப்பிச்சிமார்சுவாமி கோவில்  
சிங்காநல்லூர் பெரிய அப்பிச்சிமார் மடம், ஈரோடு மாவட்டம் (பெருந்துறை தாலுகா)  
திங்களூர் சின்ன அப்பிச்சிமார் மடம்  
திடுமல் அப்பிச்சிமார் கோயில்  
கோவை அப்பிச்சிமார் கோயில்  
சங்கராபாளையம் அப்பிச்சிமார் கோயில்
# அப்பிச்சிமார்

## பிற மசரி அம்மன் தலங்கள்

வெள்ளோடு ராசா கோயில்  
மணியம்பாளையம் இராக்கியண்ணசுவாமி கோயில்
# நாபாவான் மாவட்டம்

**நாபாவான் மாவட்டம்**; (மலாய்: *Daerah Nabawan*; ஆங்கிலம்: *Nabawan District*) என்பது மலேசியா, சபா மாநிலம், உட்பகுதி பிரிவில் உள்ள ஒரு மாவட்டம் ஆகும். நாபாவான் (*Nabawan Town*) நகரம், நாபாவான் மாவட்டத்தின் தலைநகரம் ஆகும்.  
பென்சியாங்கான் மாவட்டம் *(Pensiangan District)* என முன்பு அறியப்பட்ட இந்த மாவட்டம் 2004-ஆம் ஆண்டில் நாபாவான் மாவட்டம் என்று மறுபெயரிடப்பட்டது.
# நாபாவான் மாவட்டம்

## பொது

சபா, உட்பகுதி பிரிவில் உள்ள மாவட்டங்கள்:  
- பியூபோர்ட் மாவட்டம் (*Beaufort District*)
- கெனிங்காவ் மாவட்டம் (*Keningau District*)
- கோலா பென்யூ மாவட்டம் (*Kuala Penyu District*)
- நாபாவான் மாவட்டம் (*Nabawan District*)
- சிபித்தாங் மாவட்டம் (*Sipitang District*)
- தம்புனான் மாவட்டம் (*Tambunan District*)
- தெனோம் மாவட்டம் (*Tenom District*)
# நாபாவான் மாவட்டம்

## வரலாறு

மாவட்ட நிர்வாகத்தின் வரலாறு 1957-ஆம் ஆண்டில் தொடங்கியது. இந்த ஆண்டில்தான் நாபாவானில் இருந்து தெற்கே 114 கிலோமீட்டர் தொலைவில் உள்ள பென்சியாங்கானில் இந்த மாவட்டத்திற்குச் சொந்தமான மாவட்ட அலுவலகம் கிடைத்தது.  
இந்த மாவட்டப் பகுதியில் சாலைகள் இல்லாததால், படகு அல்லது குதிரை மூலம் மட்டுமே போக்குவரத்துகள் இருந்தன. எனவே பென்சியாங்கான் மாவட்ட அதிகாரிகள் தங்கள் கடமைகளைச் செய்ய குதிரைகளில் சென்றனர்.
# நாபாவான் மாவட்டம்

## வரலாறு

### முதல் மாவட்ட அதிகாரி ஐ.சி. பெக்

வெளி உலகத்திற்கான தொலைபேசி இணைப்பு கெனிங்காவ் நகரில் இருந்து பென்சியங்கன் வரையிலான நடைபாதையில் போடப்பட்ட ஒரு மின்சுமையற்ற கம்பி ஆகும். தேவைப் பட்டால் தொலைபேசிகளை இதனுடன் இணைக்க முடியும்.  
1957-ஆம் ஆண்டின் தொடக்கக் காலத்தில் முதல் மாவட்ட அதிகாரியாக ஐ.சி. பெக் *(I.C. Peck)* என்பவர் நியமிக்கப்பட்டார். 1974 ஆம் ஆண்டில், நாபாவான் மாவட்ட அலுவலகத்தின் நிர்வாகம், புதிதாக நிறுவப்பட்ட அலுவலகத்திற்கு மாற்றப்பட்டது.  
ஒன்றிய சபா தேசிய அமைப்பின் இடமாற்றத் திட்டமான நாபாவான் திட்டம் மூலமாகப் புதிய குடியேற்றவாசிகளை இப்பகுதியில் ஈர்க்க முயற்சி செய்யப்பட்டது. குறைவாக ஒருங்கமைக்கப்பட்ட இத்திட்டம் பெரிதும் வெற்றி பெறவில்லை. மேலும் பல குடியேறியவர்கள் பலர் நீண்ட காலம் இங்கு வசிக்க விரும்பவில்லை.
# நாபாவான் மாவட்டம்

## மக்கள் தொகையியல்

2010-ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி, நாபாவான் மாவட்டத்தின் மக்கள்தொகை 31,807 ஆகும். பெரும்பாலான மக்கள் மூருட் மற்றும் லுன் பாவாங்; லுன் டாயே இனக்குழுக்களைச் சார்ந்தவர்கள்.  
| நாபாவான் | 576 |  |
| --- | --- | --- |
| பென்சியாங்கான் | 307 |  |
| சபுலுட் | 318 |  |
| இதர பகுதிகள் | 30,606 | } |
# நாபாவான் மாவட்டம்

## இதையும் காண்க

மலேசியாவின் மாவட்டங்கள்
# பஜாலி மாவட்டம்

**பஜாலி மாவட்டம்** (**Bajali district**) அசாம் மாநிலத்தின் 34-வது மாவட்டமாக 12 சனவரி 2021 அன்று நிறுவப்பட்டது. இது பார்பேட்டா மாவட்டத்தின் பகுதிகளைக் கொண்டு புதிதாக நிறுவப்பட்டது. இதன் நிர்வாகத் தலைமையிட நகரம் *பாத்சாலா* நகரம் ஆகும்.
# பஜாலி மாவட்டம்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின்படி, பஜாலி மாவட்டத்தின் மொத்த மக்கள் தொகை 2,53,876 ஆகும். 418 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 19,192 (7.56%) மற்றும் 11,486 (4.52%) ஆகவுள்ளனர். இம்மாவட்ட மக்கள் தொகையில் அசாமிய மொழியை 1,89,075 பேரும், வங்காள மொழியை 53,052 பேரும், போரோ மொழியை 10,877 பேரும் பேசுகின்றனர். இம்மாவட்டத்தில் இந்துக்கள் 67.90%, இசுலாமியர் 31.91%, பிறர் 0.19% ஆகவுள்ளனர்.
# பஜாலி மாவட்டம்

## இதனையும் காண்க

- அசாம் மாவட்டப் பட்டியல்
- பார்பேட்டா மாவட்டம்
# தொழில்சார் புற்றுநோய் மாநாடு, 1974

**தொழில்சார் புற்றுநோய் மாநாடு** (*Occupational Cancer Convention*) 1974 ஆம் ஆண்டு பன்னாட்டு தொழிலாளர் அமைப்பு மாநாட்டின் 59 ஆவது அமர்வின் போது நிறுவப்பட்டது. தொழில்சார் புற்றுநோய்க்கு எதிரான பணியிட பாதுகாப்பு தரநிலைகள் குறித்த பிரிவுகளுக்கு இம்மாநாடு முக்கியத்துவம் அளித்தது. ஈக்குவடார் மற்றும் அங்கேரி நாட்டுகளின் ஒப்புதலுக்குப் பிறகு 1976 ஆம் ஆண்டில் இந்த மாநாடு நடைமுறைக்கு வந்தது. மாநாட்டை 41 நாடுகள் அங்கீகரித்தன.
# பிளீஸ்ட்டோனாக்ஸ்

**பிளீஸ்ட்டோனாக்ஸ்** (*Pleistoanax*, ) என்பவர் கிமு 458 முதல் 409 வரை எசுபார்த்தாவின் அகியாட் பரம்பையின் மன்னராக இருந்தவர் ஆவார். கிரேக்கத்தின் மீதான மேலாதிக்கத்திற்காக ஏதென்சுக்கு எதிரான வன்முறை மோதல்களின் போது எசுபார்த்தாவில் அமைதிப் பிரிவின் தலைவராக இவர் இருந்தார்.  
கிமு 458 இல் பாசேனியசின் மகன் பிளீஸ்ட்டோனாக்ஸ் மிகச் சிறுவனாக இருந்தார். எனவே அவரது மாமா நிகோமெடிஸ் அரசப் பிரதிநிதியாக செயல்பட்டார். முதல் பெலோபொன்னேசியப் போரின் (கிமு 460-445) ஒரு பகுதியாக கிமு 446 இல் ஏதென்சு மீதான படையெடுப்பு இவரது முதல் பதிவுசெய்யப்பட்ட போர் நடவடிக்கையாகும். ஆனால் அதில் இவர் போர்புரிவதற்கு பதிலாக பெரிக்கிள்சுடன் பேச்சுவார்த்தை நடத்த முடிவெடுத்தார். அது முப்பது ஆண்டு அமைதி ஒப்பந்தமாக மாறியது. இருப்பினும், பிளீஸ்ட்டோனாக்ஸ் ஏதென்சைக் கைப்பற்றத் தவறியதற்காக எசுபார்த்தாவில் வழக்குத் தொடரப்பட்டு, தண்டனையைத் தவிர்ப்பதற்காக அர்காடியாவிற்கு நாடுகடத்தப்பட்டார். இவர் அடுத்த 18 ஆண்டுகள் லைகாயோன் மலையில் உள்ள சியுசின் புனித நிலத்தில் வாழ்ந்தார்.  
இரண்டாம் பெலோபொன்னேசியப் போரில் (கிமு 431-404) ஏதென்சுக்கு எதிராக எசுபார்த்தா மீண்டும் போரில் ஈடுபட்டிருந்தபோது, 427 இல் இவரது போட்டியாளரான இரண்டாம் ஆர்க்கிடாமசின் மரணம் இவர் எசுபார்த்தாவுக்குத் திரும்புவதற்கு உதவியாக ஆனது. பிளீஸ்ட்டோனாக்ஸ் ஏதென்சுடன் அமைதி பேச்சுவார்த்தைக்கான தனது முயற்சிகளை மீண்டும் தொடங்கினார். இது இறுதியாக கிமு 421 இல் ( நிசியாஸ் அமைதி உடன்பாடாக) உருவானது.
# காப்பிட் பிரிவு

**காப்பிட் பிரிவு** (மலாய் மொழி: *Bahagian Limbang*; ஆங்கிலம்: *Limbang Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒன்றாகும். 1973-ஆம் ஆண்டு ஏப்ரல் மாதம் 2-ஆம் தேதியன்று இந்தப் பிரிவு உருவாக்கப்பட்டது. காப்பிட் பிரிவு சரவாக் மாநிலத்தின் நிர்வாகப் பிரிவுகளில் மிகப் பெரியதாகும்.  
காப்பிட் பிரிவின் 86% நிலப்பரப்பு வனப் பகுதியில் உள்ளது. காடு, எண்ணெய் பனை, நெல், ரப்பர், வாழை மற்றும் மிளகு ஆகியவற்றின் அடிப்படையில் பொருளாதாரம் பெரும்பாலும் விவசாயம் சார்ந்ததாக உள்ளது. மற்ற இயற்கை வளங்களில் நிலக்கரி சிறிதளவு அடங்கும். பாகுன் அணை பகுதி காப்பிட்டு பிரிவில் அமைந்துள்ளது.
# காப்பிட் பிரிவு

## பொது

### காப்பிட் பிரிவு மாவட்டங்கள்

காப்பிட் பிரிவில் உள்ள மாவட்டங்கள்:  
- காப்பிட் மாவட்டம் (*Kapit District*)
- சோங் மாவட்டம் (*Song District*)
- பெலாகா மாவட்டம் (*Song District*)
- புக்கிட் மாபோங் மாவட்டம் (*Bukit Mabong District*)
- நங்கா மெரிட் துணை மாவட்டம் (*Nanga Merit Sub District*)
- சுங்கை அசாப் துணை மாவட்டம் (*Sungai Asap Sub District*)
# காப்பிட் பிரிவு

## நிர்வாகம்

### நாடாளுமன்ற உறுப்பினர்கள்

| பி215 காப்பிட் | அலெக்சாண்டர் நண்டா இலிங்கி | சரவாக் கபுங்கன் கட்சி (பூமிபுத்ரா) |  |
| --- | --- | --- | --- |
| பி216 உலு இரயாங்கு | வில்சன் உகாக்கு கும்போங்கு | சரவாக் காபுங்கான் கட்சி (மக்கள்) | } |
# கிழக்கின் மேற்கு காசி மலை மாவட்டம்

**கிழக்கின் மேற்கு காசி மலை மாவட்டம்** (**Eastern West Khasi Hills**) மேகாலயா மாநிலத்தின் 12-வது மாவட்டமாக இதனை 10 நவம்பர் 2021 அன்று நிறுவப்பட்டது. இதன் நிர்வாகாத் தலைமையிடம் **மைரங்** நகரம் ஆகும். மேற்கு காசி மலை மாவட்டத்தின் *மைரங்* மற்றும் *மௌதாத்திரைசன்* ஆகிய இரண்டு ஊராட்சி ஒன்றியங்களைக் கொண்டு இப்புதிய மாவட்டம் நிறுவப்பட்டது.  
இது மாநிலத் தலைநக்ரான சில்லாங் நகரத்திற்கு மேற்கே 25 கிலோ மீட்டர் தொலைவில் உள்ளது. 1356.77 சதுர கிலோ மீட்டர் பரப்பளவு கொண்ட இதன் மக்கள் தொகை 1,31,451 ஆகும்.
# கிழக்கின் மேற்கு காசி மலை மாவட்டம்

## புவியியல்

மத்திய மேகாலயா மாநிலத்தின் காசி மலைகளில் கிழக்கின் மேற்கு காசி மலை மாவட்டம் அமைந்துள்ளது. இதன் வடக்கில் ரி-போய் மாவட்டம், தென்கிழக்கில் கிழக்கு காசி மலை மாவட்டம், தெற்கில் தென்மேற்கு காசி மலை மாவட்டம், மேற்கில் மேற்கு காசி மலை மாவட்டம் அமைந்துள்ளது. **மௌதாத்திரைசன் மலைத்தொடர்** இம்மாவட்டத்தின் கிழக்கு மேற்காக அமைந்துள்ளது.*மைரங்* மற்றும் *நாங்ஸ்டோயின்* நகரங்களுக்கு இடையே அமைந்த இம்மலையின் மிக உயர்ந்த *மௌதாத்திரைசன்* கொடுமுடி உயரத்தில் அமைந்துள்ளது.  
இம்மாவட்டத்தின் வடக்கே பிரம்மபுத்திரா ஆறும், தெற்கே மேக்னா ஆறும் பாய்கிறது. இம்மாவட்டத்திற்குள் கின்சி ஆறு கிரி ஆறுகள் பாய்கிறது.
# கிழக்கின் மேற்கு காசி மலை மாவட்டம்

## மாவட்ட நிர்வாகம்

இம்மாவட்டம் *மைரங்* ஊராட்சி ஒன்றியம் மற்றும் *மௌதாத்திரைசன்* ஊராட்சி ஒன்றியங்களாகப் பிரிக்கப்பட்டுள்ளது.
# கிழக்கின் மேற்கு காசி மலை மாவட்டம்

## பொருளாதாரம்

இம்மாவட்டத்தில் நெல், உருளைக் கிழங்கு, சிறுதானியங்கள் அதிகம் பயிரிடபடுகிறது. தேசிய நெடுஞ்சாலை எண் 106 இம்மாவட்டத்துடன் சில்லாங் நகரம் இணைக்கப்படுகிறது.
# அலெக்சாந்திரியாவின் பாப்பசு

**அலக்சாந்திரியாவின் பாப்பசு** (*Pappus of Alexandria*) (; ; AD) சிறந்த, பண்டையக் கிரேக்கக் கணிதவியலாளர்களுள் ஒருவராவார். *கலெக்சன்* (*Synagoge* (Συναγωγή) or *Collection* ) என்ற நூலுக்காகவும் பாப்பசின் அறுகோணத் தேற்றத்திற்காகவும் அறியப்பட்டவர். அவருக்கு ஹெர்மதோரசு என்ற மகன் இருந்ததாகவும் அலெக்சாந்திரியாவில் ஆசிரியராகவும் இருந்தார் என்பதுமான அவரது படைப்புகளில் காணப்படும் ஒருசிலவற்றைத் தவிர அவரது வாழ்க்கை பற்றிய விவரங்கள் எதுவும் கிடைக்கவில்லை.  
எட்டு தொகுதிகளாக அமைந்த கணித விவரங்களின் சிறந்த தொகுப்பான *கலெக்சன்* (*Collection*) என்ற அவரது சிறந்த படைப்பு கிடைத்துள்ளது. இப்புத்தகம் வடிவவியல், களிக்கணிதம, கனசதுரத்தை இரட்டிப்பாக்குதல், பல்கோணங்கள்,பன்முகிகள் உள்ளிட்ட பல்வகையான, விரிவான தலைப்புகளை உள்ளடக்கியுள்ளது.
# அலெக்சாந்திரியாவின் பாப்பசு

## சூழல்

பாப்பசு, முனைப்பாகச் செயற்பட்ட காலம் கிபி நான்காம் நூற்றாண்டாகும். கணித ஆய்வுகளில் ஒரு தொய்வுநிலை இருந்த அந்த காலகட்டத்தில் பாப்பசு பல ஆய்வுகளையும் விவரங்களையும் அளித்துள்ளார். "மற்ற அறிஞர்களைவிட சிறந்தவராய் இருந்தபோதும் சமகால அறிஞர்கள் அவரைப் பாராட்டவோ புரிந்துகொள்ளவோ இல்லை என்பதை அவர்களது படைப்புகளில் அவரைப் பற்றிய எந்தவொரு குறிப்புகளும் காணப்படாததைக் கொண்டும், அப்போது தொய்வுநிலையில் இருந்த கணித அறிவியல், அவரது பங்களிப்புகளின் மூலமாக மேம்பட்ட நிலைக்கு செல்லாததையும் கொண்டும் அறிந்துகொள்ளலாம்," என தாமசு லிட்டில் ஹீத்து என்ற அறிஞர் குறிப்பிடுகிறார். "இவ்விடயத்தில் கணித அறிஞர் டையோபண்டசின்நிலையை ஒத்தவராக உள்ளார்."
# அலெக்சாந்திரியாவின் பாப்பசு

## காலம்

கிடைக்கப்பெற்றுள்ள பாப்பசின் படைப்புகளில் அவர் பயன்படுத்திய பிற அறிஞர்களின் குறிப்புகளைப் பற்றிய கால விவரமோ அல்லது அவர் எழுதிய காலத்தின் விவரமோ எங்கும் தரப்படவில்லை. தொலமியை பாப்பசு மேற்கோள் காட்டியிருப்பதால் தொலமிக்குப் (இறப்பு: c. 168 AD) பிந்தைய காலத்தவர் என்றும், அறிஞர் பிராக்ளசால் (Proclus, பிறப்பு: ) மேற்கோளிடப்படுவதால் பிராக்ளசின் காலத்துக்குப் பிந்தியவர் எனவும் கொள்ளலாம்  
முதலாம் தியோடோசியஸ் (372–395) ஆட்சிகாலத்தில் சிறப்புடன் விளங்கிய அறிஞர் அலெக்சாந்திரியாவின் தியோன் என்பாருடன் சமகாலத்தவர் என்று பத்தாம் நூற்றாண்டின் கலைக்களஞ்சியம் குறிப்பிடுகிறது. எனினும் அவராலேயே தரப்பட்டுள்ள ஒரு கிரகணத்தின் விவரக் குறிப்புகளைக் கொண்டு அவர் பங்களிப்புச் செய்த காலம் கிபி 320 என முடிவு செய்யப்பட்டுள்ளது.
# அலெக்சாந்திரியாவின் பாப்பசு

## தாக்கம்

பாப்பசின் கலெக்சன்சு, அரேபியர்களுக்கும் மத்திய ஐரோப்பியர்களுக்கும் அறியக் கிடைக்கவில்லை. ஆனால் அது இலத்தீனில் மொழிபெயர்க்கப்பட்ட பின்னர் 17 ஆண் நூற்றாண்டின் கணிதவியலாளிர்களிடம் பெரும் தாக்கத்தை ஏற்படுத்தியது. பாப்பசின் கணக்கும் அதன் பொதுமைப்படுத்தலும் கணிதவியலாளர் ரெனே டேக்கார்ட் பகுமுறை வடிவவியலை மேம்படுத்த உதவியது. மேலும், கணிதவியலாளர் பியேர் டி பெர்மா பகுமுறை வடிவவியல் குறித்த அவரது கருத்துக்களை மேம்படுத்தவும், அப்பலோனியசின் தொலைந்துபோன படைப்புகள் சிலவற்றைப் பற்றிய பாப்பசின் தொகுப்புச் சுருக்கத்தைக் கொண்டு பெருமம் மற்றும் சிறுமம் குறித்த அவரது வழிமுறைகளை மேம்படுத்தவும் உதவியது. லூகா பசியோலி, லியொனார்டோ டா வின்சி, யோகான்னசு கெப்லர், வோன் ரூமென், பிலைசு பாஸ்கல், ஐசாக் நியூட்டன், ஜேக்கப் பெர்னெளலி, லியோனார்டு ஆய்லர், கார்ல் பிரீடிரிக் காஸ், கொர்கோன், ஜேக்கப் ஸ்டியினர், ழான் விக்டர் போன்செலாட் ஆகியோர் பாப்பசின் ஆய்வுத் தரவுகளால் பயன்பெற்ற பிற கணிதவியலாளர்கள் ஆவர்.
# புத்தாத்தான்

**புத்தாத்தான்** என்பது (மலாய்: *Pekan Putatan*; ஆங்கிலம்: *Putatan Town*) மலேசியா, சபா மாநிலம், மேற்கு கரை பிரிவு, ரானாவ் மாவட்டத்தின் தலைநகரம் ஆகும்.  
இந்த நகரம், கோத்தா கினபாலு பெருநகரப் பகுதியின் துணைக்கோள் நகரங்களில் ஒன்றாகும். இந்த நகருக்கு அருகாமையில் பெத்தகாஸ் *(Petagas)* எனும் மற்றும் ஒரு துணைக்கோள் நகரமும் உள்ளது.  
இந்த நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில், புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.
# புத்தாத்தான்

## வரலாறு

புத்தாத்தான் மாவட்டத்தைச் சுற்றிலும் புத்தாத் மரங்கள் அதிகமாக வளர்கின்றன. அதன் காரணமாக இந்த நகரும் புத்தாத்தான் என பெயரும் பெற்றது.  
1884-ஆம் ஆண்டில் புரூணை சுல்தானகத்தின் ஆட்சியின் கீழ்; வடக்கு போர்னியோ நிறுவனத்தின் கீழ்; பிரித்தானிய போர்னியோ|பிரித்தானிய ஆட்சியில்]]; இந்தப் புத்தாத்தான் நகரம் ஒரு நிர்வாக மையமாக மாற்றப்பட்டது.  
புத்தாத்தான் நகரில் டூசுன் சமூகத்தினர் பெரும்பான்மை இனத்தவராய் வாழ்கிறார்கள். அடுத்த நிலையில் புரூணை மலாய்க்காரர்கள், கடசான் பழங்குடி மக்கள், பஜாவ் பழங்குடி மக்கள் மற்றும் சீனர்கள் வாழ்கிறார்கள்.
# ஜார்ஜ் வாஷிங்டனின் குதிரையேற்ற சிலை (வாஷிங்டன் வட்டம்)

**லெப்டினன்ட் ஜெனரல் ஜார்ஜ் வாஷிங்டன்** (ஆங்கிலம்: Lieutenant General George Washington) என்றால், 1860 ஆம் ஆண்டின் குதிரையேற்றச் சிலை ஆகும். இச்சிலையை வாஷிங்டன், டிசி யில் உள்ள ஜார்ஜ் வாஷிங்டன் பல்கலைக்கழக வளாகத்தின் ஓர் ஓரத்தில் காணலாம். இந்த சிலை கிளார்க் மில்ஸால் செதுக்கப்பட்டது.  
1783 ஆம் ஆண்டில், அமெரிக்கப் புரட்சிப் போர் முடிவடைந்த பிறகு, கான்டினென்டல் காங்கிரஸ் வாஷிங்டனின் குதிரையேற்றச் சிலையை நிறுவ வேண்டும் என்று உத்தரவிட்டது. அதன் பீடம் போரின் முக்கிய நிகழ்வைக் குறிக்க வேண்டும் என்பதும் இதில் அடங்கும். சில காரணங்களால் இந்த முயற்சி வாஷிங்டனின் மரணத்திற்குப் பிறகும் கைவிடப்பட்டது. டிசம்பர் 1799 ஆம் ஆண்டு, அமெரிக்க அரசாங்கத்தால் ஒரு பளிங்கு நினைவுச்சின்னம் அமைக்கப்பட வேண்டும் என்று காங்கிரஸ் தீர்மானித்தது. இருப்பினும், இந்த முயற்சியும் தாமதமானது. மே, 1800 ஆம் ஆண்டு, மூன்றாவது முறையாக மேற்கொண்ட முயற்சியாக, ஒரு பெருமதிப்பிலான கல்லறை அமைப்பது என்று முடிவு செய்யப்பட்டது. பேசிய பிறகு, 1801, இதற்காக $800,000 நிதி ஒதுக்கப்பட்டதன் மூலம் சிலை தொடர்பான பிரச்சினை முடிவுக்கு வந்தது.  
1799 ஆம் ஆண்டிற்கான பிரதிநிதிகள் சபை அல்லது செனட் மட்டும் மேற்கொண்ட ஓர் எளிய தீர்மானம் எவ்வாறு நிறைவேற்றப்பட்டது என்பது குறித்த விசாரணைத் தீர்மானம், பிரதிநிதிகள் சபை உறுப்பினரான (பின்னர் ஜனாதிபதி) ஜேம்ஸ் புகேனனால் பிப்ரவரி 13, 1832 ஆம் தேதி, அறிமுகப்படுத்தப்பட்டு முழுமனதாக ஏற்றுக்கொள்ளப்பட்டது. வாஷிங்டனின் பிறந்த நூற்றாண்டு விழாவைக் கொண்டாடுவதற்கு பொருத்தமான ஏற்பாடுகளைச் செய்யபிரதிநிதிகள் சபை ஒரு குழுவை நியமித்தது. இது ஜார்ஜ் வாஷிங்டனைக் கௌரவிக்கும் வகையில் ஒரு சிலையை உருவாக்கும் எண்ணத்தை மீண்டும் உயிர்ப்பித்தது.  
குதிரையேற்றச் சிலை இறுதியாக ஜனவரி 25, 1853 ஆம் தேதி ஓர் அமெரிக்க காங்கிரஸின் சட்டத்தால் அங்கீகரிக்கப்பட்டது. சிற்பி கிளார்க் மில்ஸால் செதுக்கப்பட்டது. பிப்ரவரி 22, 1860 ஆம் தேதி அன்று ஜனாதிபதி புகேனனால் நாட்டுக்கு அர்ப்பணிக்கப்பட்டது. இதன் மதிப்பு $60,000 ஆகும்.  
பிரின்ஸ்டன் மற்றும் ட்ரெண்டன் போரில், வாஷிங்டன், வெடிகுண்டு மற்றும் பீரங்கி குண்டுகளுடன், அமெரிக்க விடுதலைப் படைக்கு தலைமை ஏற்று ஆங்கிலேயர்களை நோக்கி முன்னேறிச் செல்லும் காட்சியினை இச்சிலை சித்தரிக்கிறது. அவர் அமைதியாகவும் தளராத உறுதியுடனும் போரை மதிப்பீடு செய்தவாறு கடிவாளத்தைப் பிடித்துக் கொண்டிருக்கிறார்.  
குதிரையின் அமர்ந்துள்ள மனிதன் *நெப்போலியன் ஆல்ப்ஸ் மலையை கடப்பதன் மாதிரியாக வடிவமைக்கப்பட்டுள்ளான்.* இப்போரின் போது வாஷிங்டனின் பதவி "லெப்டினன்ட் ஜெனரல்" (ஆங்கிலம்: Lieutenant General) அல்ல, மாறாக "ஜெனரல் மற்றும் கமாண்டர்-இன்-சீஃப்" (ஆங்கிலம்: General and Commander-in-Chief) ஆகும். 1798 ஆம் ஆண்டில் நிகழ்ந்த போரின் போது, அவர் லெப்டினன்ட் ஜெனரல் பதவியுடன் முதற்பெரும் இராணுவ படைத்தலைவராக நியமிக்கப்பட்டார்.  
ஒரு நூற்றாண்டுக்கும் மேலாக வாஷிங்டன் வட்டத்தை பல ஆண்டுகளாக பாதுகாத்து வந்த பிறகு, இந்த குதிரையேற்ற சிலை தற்காலிகமாக கே தெரு சுரங்கப்பாதை கட்டுமானத்திற்காக இங்கிருந்து மாற்றப்பட்டது. 1936 ஆம் ஆண்டில், வாஷிங்டனும் அவரது குதிரையும் அங்கிருந்து மீண்டும் வாஷிங்டன் வட்டத்தின் மையத்திற்கே திரும்பினர்.  
வாஷிங்டனில் உள்ள அமெரிக்க புரட்சி சிலைகளின் ஒரு பகுதியாக, இந்த சிலை தேசிய வரலாற்று இடங்களின் பதிவேட்டில் பட்டியலிடப்பட்டுள்ளது.
# கட்டமைப்பு பொறியியல் ஆராய்ச்சி மையம்

**சிஎஸ்ஐஆர்-கட்டமைப்பு பொறியியல் ஆராய்ச்சி மையம்** (ஆங்கிலம்: CSIR-Structural Engineering Research Centre CSIR-SERC ), சென்னை, இந்தியாவில் அமைந்துள்ள அறிவியல் மற்றும் தொழில்துறை ஆய்வுக் கழகத்தின் 39 ஆய்வகங்களில் ஒன்றாகும். இந்த நிறுவனம்,ISO:9001 தர சான்றளிக்கப்பட்ட நிறுவனம் ஆகும்.
# கட்டமைப்பு பொறியியல் ஆராய்ச்சி மையம்

## உரிமை ஆவணம்

சிஎஸ்ஐஆர்-எஸ்இஆர்சி (ஆங்கிலம்: CSIR-SERC) ஆனது கட்டமைப்புகளை வடிவமைத்தல் (ஆங்கிலம்: designing), கட்டுமானம் (ஆங்கிலம்: construction) மற்றும் மறுவாழ்வுத் (ஆங்கிலம்: rehabilitation) துறையில் ஆய்வு மற்றும் மேம்பாட்டில் ஈடுபட்டுள்ளது. இந்த நிறுவனம் பல்வேறு பொது மற்றும் தனியார் துறை நிறுவனங்களுக்கு வடிவமைப்பு ஆலோசனை மற்றும் சான்று சரிபார்ப்பு உள்ளிட்ட சேவைகளை வழங்குகிறது.  
பயிற்சி பொறியாளர்களுக்கான சிறப்புப் படிப்புகளையும் இந்நிறுவனம் வழங்குகிறது.
# கட்டமைப்பு பொறியியல் ஆராய்ச்சி மையம்

## வசதிகள்

இந்த நிறுவனம் பல்வேறு ஆய்வகங்களைக் கொண்டுள்ளது, அவை பின்வருமாறு பட்டியலிடப்பட்டுள்ளன.  
1. மேம்பட்ட கான்கிரீட் சோதனை மற்றும் மதிப்பீட்டு ஆய்வகம் (ஆங்கிலம்: Advance Concrete Testing and Evaluation Lab)
1. மேம்பட்ட கட்டடப் பொருட்களுக்கான ஆய்வகம் (ஆங்கிலம்: Advance Materials Lab)
1. மேம்பட்ட நில அதிர்வு சோதனை மற்றும் ஆராய்ச்சி ஆய்வகம் (ஆங்கிலம்: Advanced Seismic Testing and Research Lab)
1. தளர்வு மற்றும் தகர்வு ஆய்வகம் (ஆங்கிலம்: Fatigue and Fracture Lab)
1. சிறப்பு மற்றும் பலவகை உறுப்புகளின் இயக்கம் சார்ந்த கட்டமைப்புகளுக்கான ஆய்வகம் (ஆங்கிலம்: Special and Multifunctional Structures Lab)
1. எஃகு கட்டமைப்புகள் ஆய்வகம் (ஆங்கிலம்: Steel Structures Lab)
1. கட்டமைப்பு நலம் குறித்த கண்காணிப்பு ஆய்வகம் (ஆங்கிலம்: Structural Health Monitoring Lab)
1. கருத்தியல் மற்றும் கணக்கீட்டு இயக்கவியல் ஆய்வகம் (ஆங்கிலம்: Theoretical & Computational Mechanics Lab)
1. கோபுரம் சோதனை மற்றும் ஆய்வு நிலையம் (ஆங்கிலம்: Tower Testing & Research Station)
1. காற்றாலை பொறியியல் ஆய்வகம் (ஆங்கிலம்: Wind Engineering Lab)
# கட்டமைப்பு பொறியியல் ஆராய்ச்சி மையம்

## மேலும் பார்க்கவும்

- SERCM இன் அதிகாரப்பூர்வ இணையதளம்
# கார்ல் இசுமிட் நினைவுச்சின்னம்

**கார்ல் இசுமிட் நினைவுச் சின்னம்** என்பது**,** 1930 ஆம் ஆண்டு, ஒரு பெண்ணின் உயிரைக் காப்பாற்ற முயன்ற ஓர் ஐரோப்பிய மாலுமியின் நினைவாக எழுப்பப்பட்ட ஒரு கட்டிடக்கலை அடையாளமாகும் (ஆங்கிலம்: architectural landmark). இது இந்தியாவின் தமிழ்நாடு, சென்னையில் உள்ள எலியட்ஸ் கடற்கரையில் அமைந்துள்ளது. இந்நினைவுச்சின்னம் சிதைந்த நிலையில் இருந்தது, ஆனால் சமீபத்தில் புதுப்பிக்கப்பட்டுள்ளது..
# கார்ல் இசுமிட் நினைவுச்சின்னம்

## வரலாறு

வரலாற்றாசிரியர்களின் கூற்றுப்படி, கடற்கரைக்குச் சென்ற கார்ல் இசுமிட், ஒரு ஆங்கிலப் பெண் தண்ணீரில் இறங்குவதைக் கண்டார். அவர் விரைவில் அலைக்கு எதிராக போராடத் தொடங்கியது கண்டு, அவளது உயிரைக் காப்பாற்றும் முயற்சியில் அவர் தன் உயிரை இழந்தார். இசுமிட் கடலில் இருந்து காப்பாற்றிய ஆங்கில பெண், மறுநாள் மாலை ஒரு விருந்தில் ஒன்றும் நடக்காதது போல் கலந்து கொண்டார். அப்போதைய கவர்னர், வெளிப்படையாக அவர் மீது கோபமாக இருந்தார். இசுமிட்டின் துணிச்சலான செயலைக் குறிக்கும் வகையில் இந்த நினைவிடத்தை கட்டினார்.
# கார்ல் இசுமிட் நினைவுச்சின்னம்

## நினைவுச்சின்னம்

நிபுணர்களின் கூற்றுப்படி, செங்கற்களைப் பயன்படுத்தி கட்டப்பட்ட இக்கட்டமைப்பில் கல்லால் ஆன அடித்தளம் இல்லை. சீரற்ற அடித்தளம் என்பதால் பல ஆண்டுகளாக ஏற்பட்ட கடல் நீர் அரிப்பின் மூலம் இந்த நினைவுச்சின்னம் சேதம் அடைந்துள்ளது.  
நினைவுச்சின்னம் எலியட்ஸ் கடற்கரையில் உள்ள ஒரே பாரம்பரிய கட்டிடம் ஆகும். நினைவுச்சின்னத்தில் உள்ள நினைவுக் பலகை, *"மற்றவர்களின் உயிரைக் காப்பாற்ற உதவியபோது டிசம்பர் 30, 1930 அன்று இந்த இடத்திற்கு அருகில் மூழ்கி இறந்த கார்ல் இசுமிட்டின் வீரத்தை நினைவுகூருவதாக"* எழுதப்பட்டுள்ளது.  
87 வயது மூதாட்டி ஒருவரின் முயற்சியால், மார்ச் 2013 ஆம் ஆண்டில், சென்னை மாநகராட்சி நினைவிடத்தை செவ்வனே மீட்டெடுப்பதாக அறிவித்தது. ஐஐடி மெட்ராஸ் (ஆங்கிலம்: IIT Madras) மற்றும் ரீச் அறக்கட்டளை (ஆங்கிலம்: REACH Foundation) மூலம் கட்டுமானம் வலுப்படுத்தப்பட்டு (reinforcing the structure) புதிப்பிக்கப்பட்டது.  
2030 வரை, இந்த நினைவுச்சின்னம் மரபார்ந்த அடையாளத்தைப் பெறுவதற்கு நிலைத்து வேண்டும். 2018 ஆம் ஆண்டு நிலவரப்படி, நினைவிடத்தைச் சுற்றி ஒரு வேலியடைப்பு (ஆங்கிலம்: enclosure) இருந்தது. மேலும் இக்கட்டமைப்பில் இருந்த விரிசல்கள் சரிசெய்யப்பட்டுள்ளன. இருப்பினும், வெள்ளை மேற்பரப்பில் இன்னும் நிறைய கிறுக்கல்கள் காணப்படுகின்றன. மேலும் கைபேசியில் தானே ஒளிப்படம் எடுத்துக்கொள்ள மக்கள் வழக்கமாக கட்டமைப்பின் மீது ஏறுகிறார்கள். இத்தகைய செயல்களை தடுக்க இங்கு பாதுகாப்புக் காவலர்கள் இல்லை.  
ராம்தாஸ் (மோகன்லால்) மற்றும் விஜயன் (ஸ்ரீனிவாசன்) ஆகிய இரு இளைஞர்களைப் பற்றிய மலையாளத் திரைப்படம் நாடோடிகட்டு ஆகும். கேரளாவில் வேலை எதுவும் கிடைக்காமல், துபாயில் குடியேறத் திட்டமிட்டு, கஃபூர்க்காவால் ஏமாற்றப்பட்டதாக இத்திரைப்படம் முடிகிறது. இப்படம் இந்த இடத்தில் படமாக்கப்பட்டதால் இது இடம் கேரள மக்களின் அடையாளமாக மாறியுள்ளது.
# அபர்ணா நாகேஷ்

**அபர்ணா நாகேஷ்** திரைப்பட நடன கலைஞர், நடன கலைஞர் மற்றும் நடன இயக்குநர்,. நடிகர், தொழில் முனைவோர் என்று விறுவிறுப்பாக செயலாற்றுபவர் ஆவார்.. இவர் சென்னையில், முழுதும் பெண்களுக்கான, முதல் நடனக் குழுவான ஹை கிக்ஸ் (ஆங்கிலம்: High Kicks), மற்றும் மெட்ராஸ் டான்ஸ் ஆர்ட்ஸ் ஆகியவற்றின் நிறுவனரும் ஆவார்.
# அபர்ணா நாகேஷ்

## தொடக்க கால வாழ்க்கை

அபர்ணா டிசம்பர் 19 ஆம் தேதியன்று இந்து பெற்றோருக்கு மகளாகப் பிறந்தார். இவர் சென்னை வித்யா மந்திர் சீனியர் செகண்டரி பள்ளியில் பயின்றார். பின்னர் சென்னையில் உள்ள எம்ஓபி வைஷ்ணவ் மகளிர் கல்லூரியில் விஷுவல் கம்யூனிகேஷன் படித்தார். அடுத்து, அபர்ணா, நியூயார்க்கில் உள்ள பிராட்வே டான்ஸ் சென்டரில் நடனம் மற்றும் குரல் நுட்பத்தில் உயர் மேற்படிப்பைத் தொடர்ந்தார். பின்னர் சிறப்புச் சான்றிதழுடன் பட்டம் பெற்றார்.
# அபர்ணா நாகேஷ்

## தொழில்

ஜாஸ் ஆங்கிலம்:,Jazz) பாலே (ஆங்கிலம்: Ballet), சமகால நடனம் (ஆங்கிலம்: Contemporary dance), லத்தீன் மற்றும் ஸ்ட்ரீட் (ஆங்கிலம்: Latin & Street) போன்ற பல்வேறு நடன பாணிகளில் அபர்ணா விரிவாகப் பயிற்சி பெற்றுள்ளார். அவர் "குளோபல் டான்ஸ் ஃப்யூஷன்" (ஆங்கிலம்: "Global Dance Fusion") என்ற தலைப்பில் சமகால நடன அரங்கில் பணிபுரிகிறார்.  
வாஷிங்டன் டிசியில் உள்ள கென்னடி சென்டர் ஃபார் பெர்பார்மிங் ஆர்ட்ஸில் (ஆங்கிலம்: Kennedy Center for Performing Arts), முழு உதவித்தொகையுடன், கலாச்சார இணைப்பு திட்டத்தில் பங்கேற்கத் தென்னிந்தியாவிலிருந்து தேர்ந்தெடுக்கப்பட்ட நான்கு பேரில் அபர்ணாவும் ஒருவர் ஆவார்.  
2014 ஆம் ஆண்டு கிளாஸ்கோ ஸ்காட்லாந்தில் காமன்வெல்த் விளையாட்டுப் போட்டிகள் (ஆங்கிலம்: Commonwealth Games in Glasgow Scotland) நடைபெற்ற சமயம், ஹை கிக்ஸ் என்னும் தனது அணியுடன் இணைந்து, காமன்வெல்த் இளைஞர் நடன விழாவில், அபர்ணா பங்கேற்றார்.பிரகிருதி முதன்மைநிலை சமகால நடனத்தில் (ஆங்கிலம்: Prakriti Excellence in Contemporary Dance Awards) சிறந்து விளங்கும் விருதுக்காக. 2016 ஆம் ஆண்டில், தேர்ந்தெடுக்கப்பட்ட 20 நடன இயக்குநர்களில் இவரும் ஒருவர் ஆவார். அவர் ஆட்டிச நோயுற்ற குழந்தைகளுக்கான (ஆங்கிலம்:Autistic Children) லோட்டஸ் ஃபவுண்டேஷன் பள்ளியில் (ஆங்கிலம்: Lotus Foundation School) இயக்க சிகிச்சையை (ஆங்கிலம்: movement therapy) கற்பிக்கிறார்.
# அபர்ணா நாகேஷ்

## விருதுகள் மற்றும் அங்கீகாரம்

அபர்ணா TEDx சென்னை ஸ்டார் விருது (ஆங்கிலம்: TEDx Chennai Star Award), நடனத்தில் சிறந்து விளங்கும் BREW விருது, மற்றும் Ba'hai Rose of Ridvan விருது ஆகியவற்றைப் பெற்றுள்ளார். அபர்ணா 2013 ஆம் ஆண்டிற்கான TEDx ஹிந்துஸ்தான், TEDx IIT, மற்றும் 2016 ஆம் ஆண்டிற்கான TEDx சென்னை ஆகிய நிகழ்வுகளில் பேசினார். 2015 ஆம் ஆண்டு, AIESEC நடத்திய குளோபல் யூத் வாய்ஸ் நிகழ்விலும் (ஆங்கிலம்: Global Youth Voice event) இவர் பேசினார்.. மார்ச் 2016 ஆகியவற்றிலும் அவர் பேசினார். அபர்ணா சிறந்த பெண்ணிய கானோளிக்கான (ஆங்கிலம்: Best Feminist Video) ஆரஞ்சு மலர் விருது - 2020 (ஆங்கிலம்: Orange Flower Award 2020) விருதினை மகளிர் இணையத்தில் (ஆங்கிலம்: Women's Web) வென்றார்.
# மினர்வராயா

***மினர்வராயா** (Minervarya**)*** என்பது நீர்நில வாழ்வன வகுப்பில் உள்ள டைகுரோகுளோசிடே குடும்பத்தில் உள்ள தவளைப் பேரினமாகும். இந்த பேரினத்தினைச் சார்ந்த தவளைச் சிற்றினங்கள் கிழக்கு இந்தியாவில் அந்தமான் தீவுகள் உட்பட வடக்கு தாய்லாந்து வரை கண்டறியப்பட்டுள்ளன.